Title: Isola Vindsperrer(Monteringsanvisning).pdf
Raskt tett bygg Isola Soft Vindsperre leveres i store formater som gir raskt et tett og fuktsikkert bygg. Løsningen gjør at det ikke er nødvendig å tape eller tette plateskjøtene – ei heller benytte vindsperre remser eller tape i forbin- delse med utvendige hjørner og ved montasje av vinduer og eller dører.Robust og solid Isola Soft Vindsperre har svært lav vanndampmotstand og kan også benyttes til fuktsikring og vindtetting utenpå diffusjonsåpne gips- eller asfaltplater som er beregnet som utvendig vindsperre. Soft er produsert i ett homogent sjikt med full funksjon gjennom hele materialtykkelsen. Vindsperren gir dermed en svært robust og sikker fuktbeskyttelse både i byggeperioden og ved ferdig bygg.Benyttes Soft Vindsperre som fuktbeskyttelse og vindtetting av plateprodukter oppnås det sikker fuktbeskyttelse og et energieffektivt bygg.